હવે વાત કરીએ એવા ક્ષેત્રીય ક્ષત્રપોની કે જે નવા ઉપસ્યાં છે. તેમાં સૌથી પહેલું નામ પશ્ચિમ બંગાળના મુખ્યમંત્રી મમતા બૅનર્જીનું લઈ શકાય છે. મમતા બૅનર્જીની પાર્ટી ટીએમસીએ આ ચૂંટણીમાં નરેન્દ્ર મોદીની આંધીને નિર્માલ્ય કરી નાંખી. મમતાનો એવો તો જાદૂ ચાલ્યો કે ટીએમસીએ આ વખતે 34 બેઠકો હાસલ કરી છે. જોકે ગત ચૂંટણીમાં પણ ટીએમસીને 19 બેઠકો હાસલ કરી હતી અને મનમોહન સરકારનો ભાગ પણ રહી હતી, પરંતુ અધવચ્ચે મમતા યૂપીએ સરકારમાંથી ખસી ગયા હતાં. તેમના દરેક પગલાને પશ્ચિમ બંગાળની પ્રજાએ વધાવ્યા જ હતાં અને એટલે જ તેમની બેઠકો વધારીને 34 પણ કરી આપી, પરંતુ મોદીની દેશવ્યાપી આંધી એવી ચાલી કે મમતા ક્ષેત્રીય ક્ષત્રપ બન્યા છતાં નિર્માલ્ય કહી શકાય છે. ભાજપને સ્પષ્ટ બહુમતી મળી છે અને મોદીને મમતાની ક્યાંય જરૂર પડવાની નથી.